section_heading: Životopis
paragraph_text: Jackson je unaprijeđen u zapovjednika korpusa, pod izravnim zapovjedništvom Leeja. U drugoj bitci kod Bull Runa, 29. – 30. kolovoza 1862., Jackson je zaobišao desno krilo Sjevernjaka i savršeno koordinirao napad zajedno s Leejem. To je dovelo do nove pobjede. Zatim je Lee odlučio poduzeti invaziju na sjever. Jackson je zauzeo Harpers Ferry, 15. rujna 1862. i požurio da se pridruži Leeju. Lee je ipak odbijen u bitci kod Antietama, 17. rujna 1862. Lee je zatim naredio povlačenje nazad preko rijeke Potomac.